**Väikehanke „Jäneda Kooli ruumide remont“ hanketeade**

Tapa Vallavalitsus kutsub Teie ettevõtet esitama pakkumust Tapa vallas asuva Jäneda Kooli ruumide remondiks.

**1. Hanke objekt**

1.1. Hanke objektiks on Tapa vallale kuuluva Jäneda kooli ruumide remont vastavalt tehnilisele kirjeldusele ning mahutabelile/maksumuse tabelile:

I Jäneda kooli varjualuste puitpõrandate asendamine betoonpõrandatega.

II Jäneda kooli koridori ja trepišahti remont.

**1.2. Pakkujal on võimalik enne pakkumuse esitamist tutvuda olemasoleva olukorraga.**

1.3. Objektidega tutvumiseks võtta ühendust Jäneda kooli direktoriga Ülle Oru, tel 5663 5071 või Tapa valla ehitusspetsialistiga Mati Tamm, tel 5382 3375.

**2. Tööde kirjeldus**

Tööde sisu on esitatud tehnilises kirjelduses (lisa 1).

**3. Nõuded pakkujale**

3.1. Pakkujal ei tohi olla riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kontrollib nimetatud nõude täitmist iseseisvalt avalike registrite alusel ja kõrvaldab pakkuja kellel nimetatud asjaolu esineb.

3.2. Pakkuja peab tagama töö tegemisel vajaliku kvalifikatsiooniga tööjõu kasutamise ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas vajalik vastav majandustegevuse teade, tegevusluba või registreering, siis tagama, et vastavaid töid teostaksid isikud, kellel on õigus selle töö tegemiseks.

**4. Nõuded pakkumusele**

4.1. Pakkumus tuleb esitada vormi maksumuse tabeli (lisa 2) sisu kohaselt digitaalselt allkirjastatuna.

4.2. Pakkumus peab olema jõus vähemalt 1 kuu.

**5. Pakkumuse esitamine ja tähtajad**

5.1. Pakkumus tuleb esitada e-posti aadressil vallavalitsus@tapa.ee.

5.2. Pakkumuse esitamise hilisem tähtaeg on **11. aprill kell 10:00.**

**6. Info ja teabevahetus**

6.1. Täiendavat informatsiooni ja selgitusi saab esitades kirjalikult küsimuse e-posti aadressil mati.tamm@tapa.ee.

6.2. Küsimustele vastamine toimub kolme tööpäeva jooksul. Juhul kui küsimuse või selgitustaotluse laekumise ja pakkumuse esitamise tähtaja vahele ei jää vähemalt ühte tööpäeva, ei ole hankija kohustatud vastama ja selgitusi andma.

6.3. Hankija võib nõuda pakkujalt asjakohast selgitust, kui ta leiab, et pakkumuse maksumus on hankelepingu eeldatava maksumusega võrreldes põhjendamatult madal. Nõudmine ja selgitused peavad olema vormistatud kirjalikult. Pakkuja on kohustatud selgituse esitama 5 tööpäeva jooksul vastava nõude saamisest arvates.

**7. Hanke menetlemine**

7.1. Hankija kontrollib ja hindab pakkumuse vastavust käesoleva hanketeate punktis 4 toodud tingimustele.

7.2. Hankija kontrollib pakkuja vastavust käesoleva hanketeate punktis 3 kirjeldatud kriteeriumitele.

7.3. Hankijal on õigus küsida pakkujatelt täiendavat selgitust või tõendeid käesolevas hanketeates toodud asjaolude kohta.

7.4. Hindamiskriteeriumiks on pakkumuse maksumus.

7.5. Hankijal on õigus pidada pakkujatega läbirääkimisi eesmärgiga tagada hankija eesmärkide täitmine, st kindlustada nõuetekohane töö hankijale vastuvõetava hinna eest ja eelarvest tulenevate võimaluste piirides.

7.6. Hankijal on õigus vähendada töömahtusid kui maksumused ületavad hanke eeldatavat maksumust ning hankija rahalisi võimalusi. Läbirääkimisi mahtude vähendamiseks võib pidada ka ainult madalaima maksumusega pakkumuse esitanud pakkujaga.

7.7. Hanke tulemuste kinnitamine toimub vallavalitsuse korraldusega. Korraldus edastatakse pakkujatele kolme tööpäeva jooksul e-postiga.

**8. Lepingu tingimused**

8.1. Töövõtuleping sõlmitakse hiljemalt 10 päeva jooksul pärast pakkumuse edukaks tunnistamise otsusest teavitamisest.

8.2. Töödega alustatakse koheselt pärast lepingu sõlmimist.

8.3. Lepingu täitmise tähtaeg on kolm kuud.

8.4. Tellija ei tasu ettemaksu.

8.5. Teostatud töödele kehtib garantii vähemalt 24 kuud.

**9. Lisad**

Lisa 1 Tehniline kirjeldus

Lisa 2 Maksumuse tabel

Lisa 3 Hoone plaanid